Događaji dana
Događaji dana
Proglašen nacionalni Dan žalosti zbog smrti šestorice vatrogasaca
Foto: N. Djurdjevic, A. Čizmić, P. Paunović/CROPIX
Hrvatska je ponedjeljak 3. rujna proglasila danom žalosti. Požar na Kornatu odnio je živote šest vatrogasaca, a petorica se bore za život. Na dužnosti su poginuli pripadnici JVP-a Šibenik: Dinko Klarić (33) iz Šibenika, Ivica Crvelin (52) iz Tisna i Ivan Marinović (37) iz Šibenika, vatrogasci DVD-a Tisno Marko Stančić (17) iz Šibenika te DVD-a Vodice Gabrijel Skočić (19) i Hrvoje Strikoman (19) iz Vodica.
Na Kornatima poginulo 6 gasitelja, 7 teško ozlijeđenih
Teške i po život opasne tjelesne ozljede zadobili su vatrogasci Tomislav Crvelin, Ante Crvelin i Josip Lučić (DVD Tisno), Karlo Ševerdija (19) (DVD Vodice) i Marinko Knežević (JVP Šibenik).
Teško su ozlijeđeni, ali su izvan životne opasnosti: Frane Lučić (DVD Tisno) i Mikulin - Ante Juričev (DVD Vodice). Petorica ozlijeđenih su u zagrebačkim bolnicama, a dvojica u Splitu.
Današnje scene s otoka pokazale su da je počela jedna od najopsežnijih istraga vezanih uz požar. Ministar unutarnjih poslova Ivica Kirin poslao je 50 operativaca, interventna i krim policija češljaju otok na kojem su danas bili i ravnatelj policije Marijan Benko i ministar obrane Berislav Rončević. Istražni sudac i županijski državni odvjetnik pregledavaju mjesto gdje su pronađena tijela unesrećenih te uvalu Vrulje, odnosno mjesto za koje se sumnja da je bilo ishodište požara.
Sinoć je u Policijsku upravu šibensko-kninsku s otoka Kornata privedeno osam osoba nad kojima se provodi kriminalistička obrada zbog sumnje u izazivanje požara. U uvali Vrulje u tijeku je obnova objekta koji koristi Javna uprava NP Kornati i sumnja se da su požar izazvala petorica građevinskih radnika i trojica djelatnika Javne uprave.
Ravnatelj policije Marijan Benko formirao je Operativni stožer, kojemu je na čelu njegov zamjenik Ivan Nađ, koji će koordinirati sve aktivnosti policije u vezi s tim događajem radi utvrđivanja uzroka požara i okolnosti stradavanja vatrogasaca.
- To je najveća tragedija koja se dogodila u hrvatskom vatrogastvu. Treba naći one koji su izazvali požar i kazniti ih, a treba i postaviti pitanje kako je moguće da su ti mladi ljudi dovedeni u prostor bez izlaza i tko je uopće vodio cijelu tu operaciju - rekao je Mesić danas u Klinici za traumatologiju.
Premijer je danas sazvao izvanrednu sjednicu Vlade na kojoj je odlučeno da se ponedjeljak 3. rujna proglasi danom žalosti.
- Naći ćemo način da ublažimo tugu i bol obitelji, da im pomognemo - rekao je Sanader na izvanrednoj sjednici Vlade koja je počela minutom šutnje za sve stradale. I premijer je danas zahtijevao da se odgovorne što prije privede pravdi i oštro kazni ako se dokaže da je požar izazvan ljudskom rukom. Ponovno je pozvao Sabor da prihvati nove zakone kojima se uvode oštre kazne za piromane.
Ministar unutarnjih poslova Ivica Kirin najavio je da će MUP učiniti sve da pronađe odgovorne za požar. Potvrdio je da je do sada privedeno sedam osoba koje se sumnjiče za izazivanje požara na Kornatu.
- Nad sedam osoba provodi se istraga, prikupljaju se dokazi i vode se razgovori sa svjedocima kako bi se utvrdilo zašto je izbio požar - rekao je Kirin. Uz 150 policajaca, dodao je, u istrazi sudjeluje i deset vatrogasnih stručnjaka.
Iz policije je danas potvrđeno da su kao dokaz izuzete fotografije na kojima se navodno vidi sam početak požara i osobe koje su ga izazvale. Fotografiju je snimio strani turist, navodno Nijemac.
Požar na Kornatu ugašen je danas ujutro.
Stipe Božić: Nisam imao snage snimiti takvu stravu
SPLIT - Uvijek ću se pitati zašto je radi gašenja malo trave trebalo nastradati toliko ljudi - kaže naš alpinist Stipe Božić, član Gorske službe spašavanja, koji se u četvrtak poslijepodne prvi spustio iz helikoptera HV-a kako bi pomogao grupi stradalih vatrogasaca u požaru na Kornatu.
- Mislim da se njima to dogodilo oko 14 sati, a mi smo poziv u pomoć dobili u 17.15 sati. Kad smo se helikopterom približili tom mjestu iznad uvale Lučice, prizor ispod nas je bio stravičan. Izgledalo je toliko strašno da nismo imali snage fotografirati iako uvijek dokumentiramo svoje akcije. Na tlu je ležalo 12 ljudi teško opečenih tijela, a neki su se jedva micali. Kolega Mladen Mužinić i ja smo se spustili i počeli spašavanje preživjelih iako su i naši životi bili u opasnosti jer je puhalo jako jugo i stalno zakucavalo helikopter. Spašavanje je trajalo sat i pol zato što helikopter nema vitla pa nas je to usporavalo - kaže Božić.
Ranjene se prevozilo u Zadar jer je to bilo najbliže. Na pitanje kako su mladi vatrogasci stradali na mjestu na kojem je samo niska trava i kamen, Božić opisuje:
- Na mjestu gdje smo ih našli nema niti jednog grma, nego sami kamen i suha trava. Mislim da su stradali u minuti jer je trava planula kao napalm, nestalo je kisika i spasa im nije bilo. Kada smo počeli spašavanje, iz drugog pravca su naišla još četiri vatrogasca i jedan od njih je među poginulima ugledao sina. Na pitanje zašto je odmah izjavio da netko mora biti odgovoran što su vatrogasci bili tamo, Božić kaže da je bio šokiran i kao svaki građanin ove zemlje sebi postavio pitanje zašto ih je trebalo izlagati opasnosti na mjestu na kojemu nema ničega vrijednog gašenja.
I ova je tragedija pokazala nedostatke u opremljenosti spasitelja. Božić napominje da helikopteri HV-a nemaju vitla koja bi značajno skratila trajanje spašavanja, a posebno je revoltiran nedostatkom signala za mobitele.
- Zbog slabe pokrivenosti signalom svi smo bili u opasnosti. Mobilne operatere bi netko morao upozoriti da su dužni pokriti i područja na kojima ne zarađuju velike novce. Na dijelovima Kornata, Dinare, Velebita, Biokova i Mosora uopće nema signala pa je komunikacija nemoguća - upozorava Božić. (Nataša Bakotić)
Predsjednik Stjepan Mesić i premijer Ivo Sanader zatražili su danas da se istraže razlozi zbog kojih se dogodila tragedija na otoku Kornatu.- To je najveća tragedija koja se dogodila u hrvatskom vatrogastvu. Treba naći one koji su izazvali požar i kazniti ih, a treba i postaviti pitanje kako je moguće da su ti mladi ljudi dovedeni u prostor bez izlaza i tko je uopće vodio cijelu tu operaciju - rekao je Mesić danas u Klinici za traumatologiju.Premijer je danas sazvao izvanrednu sjednicu Vlade na kojoj je odlučeno da se ponedjeljak 3. rujna proglasi danom žalosti.- Naći ćemo način da ublažimo tugu i bol obitelji, da im pomognemo - rekao je Sanader na izvanrednoj sjednici Vlade koja je počela minutom šutnje za sve stradale. I premijer je danas zahtijevao da se odgovorne što prije privede pravdi i oštro kazni ako se dokaže da je požar izazvan ljudskom rukom. Ponovno je pozvao Sabor da prihvati nove zakone kojima se uvode oštre kazne za piromane.Ministar unutarnjih poslova Ivica Kirin najavio je da će MUP učiniti sve da pronađe odgovorne za požar. Potvrdio je da je do sada privedeno sedam osoba koje se sumnjiče za izazivanje požara na Kornatu.- Nad sedam osoba provodi se istraga, prikupljaju se dokazi i vode se razgovori sa svjedocima kako bi se utvrdilo zašto je izbio požar - rekao je Kirin. Uz 150 policajaca, dodao je, u istrazi sudjeluje i deset vatrogasnih stručnjaka.Iz policije je danas potvrđeno da su kao dokaz izuzete fotografije na kojima se navodno vidi sam početak požara i osobe koje su ga izazvale. Fotografiju je snimio strani turist, navodno Nijemac.Požar na Kornatu ugašen je danas ujutro. Mesić: Kako je moguće da se mlade odvede u takav prostor? Predsjednik Republike Stjepan Mesić posjetio je danas u zagrebačkoj Traumatološkoj klinici ozlijeđene vatrogasce. "To je tragedija hrvatskog vatrogastva, ali možemo reći i jedna od najvećih koja nam se uopće dogodila", ocijenio je Mesić i dodao kako se slaže da treba pronalaziti one koji su izazvali ovaj požar, kao i one druge požare te da ih treba kazniti. "Postavljam i pitanje kako je moguće da se te mlade ljude odvede u takav prostor iz kojeg oni nemaju izlaza", rekao je Mesić. Tko je vodio tu operaciju, zapitao se Predsjednik i istaknuo je da i u ratu zapovjednik vojne postrojbi koja štiti neki grad ili selo mora se postaviti obrana da ima mogućnosti za povlačenje. "Ako je tako u ratu onda mislim da tako mora biti i u miru", naglasio je. "Ako se se požar može zaustaviti, treba ga zaustaviti, ali ako ne, mora biti pravac povlačenja. Tko je organizirao na ovakav način gašenje požara koji je odnio ovoliko mladih života", upitao je Predsjednik. Dodao je da je dobio informaciju da je medicinska struka reagirala maksimalno dobro da se ranjenici zbrinu u medicinske centre, te se s njima postupa na najvišoj razini koju medicina može pružiti. Na novinarski upit dali ima informaciju tko je odgovoran na stradanje vatrogasaca Mesić je odgovorio da to još ne zna. "Ja sada tu informaciju upravo tražim i da se utvrdi svih koji su odgovorni. Neće biti teško utvrdi tko je ovdje zakazao", drži Mesić. Po njegovim riječima radi se o banalnom slučaju, jer je gorila trava, no objekti mogu izgorjeti, ali ne smije stradati niti jedan čovjek.
Un fuego en Croacia.



Al menos seis hombres murieron y siete fueron heridos de gravedad en la tragedia más grave de incendios en Croacia. Las víctimas se vieron atrapadas en un bosque en llamas.

El grupo - incluyendo voluntarios de 17 y 18 - fue rodeados por las llamas el jueves cuando el viento cambió de curso inesperadamente mientras luchaban contra el fuego en Kornat, según declaró el jefe de bomberos Mladen Jurin.

La policía declaró que ocho hombres fueron detenidos por sospechas de piromanía. El Primer Ministro prometió una investigación.

Se ha declarado un día de luto para el 3 de septiembre.